ddrg/super_eurlex huggingface dataset:
(1)

Dne 1. oktobra 2013 je Österreichische Post AG (v nadaljnjem besedilu: družba OP) Komisiji poslala zahtevek v skladu s členom 30(5) Direktive 2004/17/ES. Zahtevek se nanaša na nekatere poštne storitve, pa tudi na nekatere storitve, ki niso poštne storitve, obe vrsti storitev pa bi družba OP opravljala na avstrijskem ozemlju. Zadevne storitve so v zahtevku opisane tako: (a) poštne storitve naslovljenih pisemskih pošiljk kot storitve med podjetji (business-to-business; v nadaljnjem besedilu: storitve B2B) ter storitve med podjetji in zasebnimi strankami (business-to-customer; v nadaljnjem besedilu: storitve B2C) na nacionalni ravni („storitve v domovini“ in „storitve dohodne pošte“); (b) poštne storitve naslovljenih pisemskih pošiljk kot storitve med zasebnimi strankami (customer-to-customer; v nadaljnjem besedilu: storitve C2C) ter storitve med zasebnimi strankami in podjetji (customer-to-business; v nadaljnjem besedilu: storitve C2B) na nacionalni ravni („storitve v domovini“ in „storitve dohodne pošte“); (c) poštne storitve naslovljenih mednarodnih („storitve odhodne pošte“) pisemskih pošiljk v okviru storitev B2B in B2C (v nadaljnjem besedilu: storitve B2X) ter v okviru storitev C2B in C2C (v nadaljnjem besedilu: storitve C2X); (d) poštne storitve oglaševalskih sporočil v obliki naslovljene pisemske pošiljke na nacionalni in mednarodni ravni; (e) poštne storitve oglaševalskih sporočil v obliki nenaslovljene pisemske pošiljke na nacionalni in mednarodni ravni; (f) poštne storitve naslovljenih in nenaslovljenih časopisov; (g) storitve vložišča; (h) storitve z dodano vrednostjo, povezane z elektronskimi mediji, ki se tudi v celoti opravljajo s takšnimi mediji; (i) filatelija – posebne poštne znamke; (j) finančne storitve.
(7)

Prenos pooblastil za odločanje bi moral biti omejen in sorazmeren ter bi moral temeljiti na predpisanih merilih. Odločitve o pomembnosti nadzorovanih skupin vsebujejo seznam subjektov, ki so vključeni v okvir pomembne nadzorovane skupine, ta predpisana merila pa bi se morala nanašati na spremembo sestave pomembne nadzorovane skupine ali spremembo imena pomembnega nadzorovanega subjekta, ki bi morala biti utemeljena in spoštovati načelo sorazmernosti.
(4)

Singapurski pravni okvir za odobrene borze sestavljajo zakon o vrednostnih papirjih in standardiziranih terminskih poslih (Securities and Futures Act – SFA), predpisi o vrednostnih papirjih in standardiziranih terminskih poslih iz leta 2005 v zvezi s trgi, korporativnim upravljanjem odobrenih borz, odobrenih klirinških družb in odobrenih holdingov, ponudbami za naložbe ter delnicami in nezavarovanimi obveznicami, predpisi o vrednostnih papirjih in standardiziranih terminskih poslih iz leta 2004 v zvezi z licenciranjem in vodenjem poslov ter smernice, ki jih je izdala centralna banka Singapurja (Monetary Authority of Singapore – MAS) v skladu z oddelkom 321 SFA, vključno s smernicami o urejanju trgov št. SFA 02-G01 in smernicami o merilih glede sposobnosti in primernosti št. FSG-G01. Smernice o urejanju trgov določajo obveznosti za odobrene borze, kot je obveznost upravljanja pravičnega, urejenega in preglednega trga. V oddelku 321(5) SFA je določeno, da lahko neupoštevanje katere od smernic katera koli stranka v vsakem civilnem ali kazenskem postopku uporabi kot podlago za vzpostavitev ali zavrnitev katere koli obveznosti. Poleg tega lahko MAS v skladu z oddelkom 334(1) in oddelkom 335 naloži globo odobreni borzi, če ugotovi, da je borza odgovorna za izogibanje kateri od smernic. Poleg tega so nekatera pravila poslovanja in kotiranja, ki podrobneje določajo zahteve SFA, opisana v pravilniku za vsako odobreno borzo. Pravila poslovanja in kotiranja ter njihove spremembe se morajo pred njihovo implementacijo predložiti MAS. SFA določa kazni, kadar pravila poslovanja ali kotiranja niso skladna z zahtevami MAS. V skladu s SFA se šteje, da so pravila poslovanja zavezujoča pogodba za odobreno borzo in njene člane ter se morajo zato stalno upoštevati in spoštovati.
(d)

sodeluje pri dialogu o zadevah s področja kmetijstva in ribištva, vključno na naslednjih področjih: (i) kmetijska proizvodnja, potrošnja in trgovina ter zadevni razvoj trgov za kmetijske in ribiške proizvode; (ii) spodbujanje naložb in prenos znanja v kmetijske, živilske in ribiške sektorje Cariforuma, vključno z dejavnostmi manjšega obsega; (iii) politike, zakoni in predpisi na področju kmetijstva, razvoja podeželja in ribištva; (iv) spremembe politik in institucionalne spremembe, potrebne za podporo preoblikovanju kmetijskega in ribiškega sektorja ter oblikovanju in izvajanju regionalnih politik na področju kmetijstva, prehrane, razvoja podeželja in ribištva pri uresničevanju regionalnega povezovanja; (v) nove tehnologije, raziskave in inovacije ter politike in ukrepi v zvezi s kakovostjo, ter (vi) razvoj trgovinske politike v zvezi z blagom in tradicionalnimi kmetijskimi proizvodi, vključno z bananami, rumom, rižem in sladkorjem;
SL Uradni list Evropske unije L 319/46

SKLEP KOMISIJE (EU) 2016/2063

z dne 24. novembra 2016

o potrditvi sodelovanja Irske pri Uredbi (EU) 2015/2219 Evropskega parlamenta in Sveta o Agenciji Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Protokola št. 21 o stališču Združenega kraljestva in Irske glede območja svobode, varnosti in pravice ter zlasti člena 4 Protokola,

ob upoštevanju naslednjega:

(1) Irska je z dopisom z dne 26. julija 2016 uradno obvestila predsednika Sveta, da želi sodelovati pri Uredbi (EU) 2015/2219 Evropskega parlamenta in Sveta (1).

(2) Za sodelovanje Irske pri navedeni uredbi ni posebnih pogojev, prav tako niso potrebni prehodni ukrepi. Komisija ugotavlja, da je Irska v skladu s členom 6 Uredbe (EU) 2015/2219 ustanovila nacionalno enoto CEPOL.

(3) Sodelovanje Irske pri Uredbi (EU) 2015/2219 bi bilo zato treba potrditi.

(4) Da se Irski omogoči čimprejšnje sodelovanje v dejavnostih CEPOL, bi moral ta sklep začeti veljati dan po objavi –

SPREJELA NASLEDNJI SKLEP:

Člen 1

Sodelovanje Irske pri Uredbi (EU) 2015/2219 je potrjeno.

Člen 2

Ta sklep začne veljati dan po objavi v Uradnem listu Evropske unije.

V Bruslju, 24. novembra 2016 Za Komisijo Predsednik Jean-Claude JUNCKER

(1) Uredba (EU) 2015/2219 Evropskega parlamenta in Sveta z dne 25. novembra 2015 o Agenciji Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL) ter nadomestitvi in razveljavitvi Sklepa Sveta 2005/681/PNZ (UL L 319, 4.12.2015, str. 1).
(8)

Uvoz svežih banan iz drugih tradicionalnih držav izvoznic večjega obsega, s katerimi je EU prav tako sklenila sporazume o prosti trgovini, zlasti iz Kolumbije, Kostarike in Paname, je bil do oktobra 2016 močno pod mejnimi vrednostmi, ki so določene zanje s primerljivimi stabilizacijskimi mehanizmi, v zadnjih štirih letih pa je sledil podobnim trendom in vrednostim na enoto. Raven uvoza iz Kolumbije in Kostarike je oktobra 2016 na primer znašala 792 tisoč ton, kar je 521 tisoč ton manj od opredeljenih mejnih vrednosti, vendar je to bistveno več od skupne sprožitvene ravni za Peru za celo leto (90 tisoč ton).
(1)

Združeno kraljestvo je 3. marca 2016 Komisijo zaprosilo, da v skladu s členom 3(3) Uredbe (EU) št. 528/2012 odloči, ali je parafinsko olje, uporabljeno kot premaz za jajca ptic gnezdilk, kot so gosi in galebi, za nadzor velikosti njihovih populacij in omejitev trkov ptic in zrakoplovov na letališčih in v njihovi bližini, biocidni proizvod v smislu člena 3(1)(a) navedene uredbe.
(59)

Pogodbenici sta se dogovorili, da se bo zakupnina v celoti pregledala po 20 letih na zahtevo katere koli pogodbenice. Ta pregled bo temeljil na novem poročilu o vrednotenju. Na podlagi vrednosti zemljišča se bo takrat, skupaj z ustrezno donosnostjo državnih vrednostnih papirjev in premijo za tveganje, določila nova zakupnina za zemljišče. Strani so se strinjale, da se za občino določi nadaljnji zaščitni ukrep, in sicer da pravice do uporabe zemljišč in stadiona preidejo na občino, če PSV ne bi spoštoval plačila zakupnine ali bi šel v stečaj. Ta določba pomeni odstopanje od običajnih posledic po nizozemskem civilnem pravu, v skladu s katerim zakupne pravice postanejo del stečajne mase, s čimer se izognejo nadzoru s strani lastnika zemljišča. V tem primeru občina po izteku zakupa ostane lastnik zemljišča in nadzoruje njegovo uporabo.
2.2

Poleg tega ima EU izključno pristojnost za ukrepanje glede zadev, ki jih zajema Protokol in spadajo na področja uporabe carinskega sodelovanja (člen 33 PDEU), približevanja zakonodaje na notranjem trgu (člena 113 in 114 PDEU), pravosodnega sodelovanja v kazenskih zadevah (člen 82 PDEU) in opredelitve kaznivih dejanj (člen 83 PDEU), samo če določbe akta Unije določajo skupna pravila, na katera lahko določbe Protokola vplivajo ali spremenijo njihovo področje uporabe. Seznam aktov Unije v nadaljnjem besedilu kaže na obseg, v katerem Unija v skladu s Pogodbo o delovanju Evropske unije izvaja svojo notranjo pristojnost na teh področjih. Obseg izključne pristojnosti Unije, ki izhaja iz teh aktov, je treba oceniti glede na specifične določbe posameznega ukrepa, še zlasti pa glede na obseg, v katerem navedene določbe uvajajo skupna pravila, za katera obstaja tveganje, da bodo nanje vplivale določbe Protokola oziroma akta, sprejetega zaradi izvajanja Protokola, ali da bodo te določbe spremenile njihovo področje uporabe. — Direktiva 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (UL L 127, 29.4.2014, str. 1), — Direktiva Evropskega parlamenta in Sveta 2005/60/ES z dne 26. oktobra 2005 o preprečevanju uporabe finančnega sistema za pranje denarja in financiranje terorizma (UL L 309, 25.11.2005, str. 15), — Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1), — Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, 14.1.2009, str. 12), — Direktiva Sveta 2011/64/EU z dne 21. junija 2011 o strukturi in stopnjah trošarine, ki velja za tobačne izdelke (UL L 176, 5.7.2011, str. 24), — Okvirni sklep Sveta 2001/500/PNZ z dne 26. junija 2001 o pranju denarja, identifikaciji, sledenju, zamrznitvi, zasegu in zaplembi pripomočkov za kazniva dejanja in premoženjske koristi, pridobljene s kaznivim dejanjem (UL L 182, 5.7.2001, str. 1), — Akt Sveta z dne 26. julija 1995 o pripravi Konvencije o zaščiti finančnih interesov Evropskih skupnosti (UL C 316, 27.11.1995, str. 48).
(2)

Združenim državam Amerike je bila odobrena oprostitev obveznosti na podlagi odstavka 1 člena I Splošnega sporazuma o carinah in trgovini 1994 (v nadaljnjem besedilu: GATT 1994), ki je bila nazadnje podaljšana 1. avgusta 2007 in zajema obdobje do 31. decembra 2016.
(4)

Portugalski je bilo priporočeno, da za verodostojno in vzdržno zmanjšanje nominalnega javnofinančnega primanjkljaja pod referenčno vrednost 3 % BDP do leta 2015: (a) zmanjša nominalni primanjkljaj na 5,5 % BDP leta 2013, 4,0 % BDP leta 2014 in 2,5 % BDP leta 2015, kar se je štelo za skladno z izboljšanjem strukturnega salda v višini 0,6 % BDP leta 2013, 1,4 % BDP leta 2014 in 0,5 % BDP leta 2015, ki temelji na posodobitvi gospodarskih obetov za Portugalsko, ki so jo službe Komisije pripravile maja 2013; (b) izvede ukrepe v višini 3,5 % BDP, da bi omejila primanjkljaj iz leta 2013 na 5,5 % BDP, vključno z ukrepi, določenimi v zakonu o proračunu za leto 2013, in dodatnimi ukrepi, vključenimi v rebalans proračuna, tj. znižanjem stroškov za plače, učinkovitejšim delovanjem javne uprave, nižjo javno potrošnjo in boljšo uporabo sredstev Unije; (c) na podlagi pregleda javnih odhodkov sprejme trajne ukrepe za konsolidacijo v višini vsaj 2,0 % BDP, da bi v letu 2014 dosegla nominalni primanjkljaj v višini 4,0 % BDP, ter si prizadeva za poenostavitev in posodobitev javne uprave, zmanjšanje presežkov v zvezi z nalogami in subjekti v javnem sektorju, izboljšanje vzdržnosti pokojninskega sistema ter doseganje ciljnih prihrankov stroškov v posameznih resornih ministrstvih; (d) sprejme trajne ukrepe za konsolidacijo v višini 2,5 % BDP, da bi dosegla ciljni primanjkljaj za leto 2015. Poleg tega je bilo Portugalski priporočeno, da nadaljuje reforme upravljanja javnih financ z revizijo zakona o proračunskem okviru do konca leta 2013, da bi dodatno izboljšala proračunske postopke in načela proračunskega upravljanja, odgovornosti, preglednosti in poenostavitve, ter si še naprej prizadeva za omejitev pogojnih obveznosti, povezanih s podjetji v državni lasti in javno-zasebnimi partnerstvi.
(1)

V skladu s postopkom iz členov 21 do 24 finančne uredbe za 11. ERS Komisija do 15. junija 2016 predstavi predlog, v katerem določi (a) znesek drugega obroka prispevka za leto 2016 in (b) spremenjeni letni znesek prispevka za leto 2016, če letni znesek odstopa od dejanskih potreb.
(4)

Na srečanjih skupine strokovnjakov za nadzor ribištva – ERS (sistem za elektronsko beleženje in poročanje) in delovne skupine za upravljanje podatkov so države članice podale svoja mnenja o tem, koliko časa je potrebnega za izvedbo te spremenjene oblike zapisa. Mnenje je bilo upoštevano. Ukrepi iz tega sklepa so bili določeni skupaj z državami članicami –
SL Uradni list Evropske unije L 159/1

SKLEP SVETA (EU) 2016/949

z dne 6. junija 2016

o podpisu Protokola k Okvirnemu sqporazumu o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v imenu Unije in njenih držav članic, zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti členov 207 in 209, v povezavi s členom 218(5) Pogodbe,

ob upoštevanju Akta o pristopu Republike Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) V skladu s členom 6(2) Akta o pristopu Republike Hrvaške se pristop Republike Hrvaške k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani sklene s protokolom k Sporazumu. V skladu s členom 6(2) Akta o pristopu se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevnimi tretjimi državami.

(2) Svet je 14. septembra 2012 Komisijo pooblastil za začetek pogajanj z zadevnimi tretjimi državami. Pogajanja z Mongolijo so bila s parafiranjem Protokola uspešno zaključena z verbalno noto z dne 2. decembra 2014.

(3) Sporazum bi bilo treba podpisati s pridržkom njegove poznejše sklenitve –

SPREJEL NASLEDNJI SKLEP:

Člen 1

Podpis Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v imenu Unije in njenih držav članic, zaradi upoštevanja pristopa Republike Hrvaške k Evropski uniji (1), se odobri s pridržkom sklenitve Protokola.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

Člen 3

Ta sklep začne veljati na dan sprejetja.

V Luxembourgu, 6. junija 2016 Za Svet Predsednik H.G.J. KAMP

(1) Besedilo Protokola bo objavljeno skupaj s sklepom o njegovi sklenitvi.
(2)

Ta pogajanja so bila uspešno zaključena in Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum) je bil parafiran 29. novembra 2013.
(1)

Na podlagi vloge za dovoljenje Unije iz člena 41 Uredbe (EU) št. 528/2012, predložene 3. decembra 2015, je Nemčija zaprosila Komisijo, da v skladu s členom 3(3) navedene uredbe odloči, ali so proizvodi, ki vsebujejo propan-2-ol in so pripravljeni za uporabo (v nadaljnjem besedilu: proizvodi) ter so bili dani na trg za uporabo kot razkužila za roke, vključno v tem primeru s kirurškim razkuževanjem rok, in ki naj bi bili dovoljeni kot družina biocidnih proizvodov, kot je opredeljena v členu 3(1)(s) navedene uredbe, biocidni proizvodi.
(6)

Pri izpolnjevanju svoje obveznosti zagotavljanja, da proizvajalci ter uvozniki cigaret in tobaka za zvijanje predložijo celovite študije o dodatkih s seznama, bi države članice morale imeti možnost zahtevati, da se navedene študije predložijo v enotni obliki in izvedejo po enotni metodologiji. Usklajen pristop k pripravi in predstavitvi navedenih študij omogoča lažjo analizo podatkov in zagotavlja primerljivost. Da se državam članicam zagotovi dovolj časa, da razvijejo protokole za študije, in sicer brez omejitve časa, namenjenega proizvajalcem in uvoznikom za opravljanje študij, bi se moral ta sklep uporabljati od 1. januarja 2017. Zato bi bilo treba v skladu s členom 6(4) Direktive 2014/40/EU od proizvajalcev in uvoznikov zahtevati predložitev poročil v skladu s strožjimi obveznostmi le v zvezi s prvim sklopom opredeljenih dodatkov, in sicer do 1. julija 2018.
(1)

Razgovor je eden od elementov v postopku ponovnega sprejema iz Sporazuma o ponovnem sprejemu in bi moral biti v skladu s členom 9(4) organiziran, kadar pogodbenica prosilka k prošnji za ponovni sprejem ne more priložiti nobenega od dokumentov, naštetih v Prilogah 2 in 3 k Sporazumu o ponovnem sprejemu.
(2)

Ko se biogoriva in tekoča biogoriva upoštevajo za namene iz člena 7a Direktive 98/70/ES ter člena 17(1)(a), (b) in (c) Direktive 2009/28/ES, bi morale države članice od gospodarskih subjektov zahtevati, da dokažejo skladnost biogoriv in tekočih biogoriv s trajnostnimi merili iz člena 7b(2) do (5) Direktive 98/70/ES in člena 17(2) do (5) Direktive 2009/28/ES. V ta namen lahko gospodarski subjekti predložijo dokaz ali podatke, pridobljene med drugim v skladu s prostovoljnim nacionalnim ali mednarodnim sistemom oziroma nacionalnim sistemom.
—

Do 15. julija 2015 sprejme zakonodajo za reformo sistema DDV. Cilj reforme je neto povečanje prihodkov za 1 odstotek BDP na letni ravni na podlagi sprememb parametrov. Novi sistem DDV: (i) poenoti stopnje na splošno stopnjo 23 odstotkov, ki vključuje restavracije in gostinske storitve, ter znižano stopnjo 13 odstotkov za osnovna živila, energijo, hotelske storitve in vodo (razen kanalizacije) in močno znižano stopnjo 6 odstotkov za zdravila, knjige in gledališče; (ii) racionalizira izjeme, tako da razširi osnovo in dvigne davek na zavarovanje; ter (iii) odpravi nižje davčne stopnje za otoke, pri čemer začne z otoki z višjimi prihodki, ki so najbolj priljubljene turistične destinacije, razen najbolj oddaljenih otokov. Reforma mora biti zaključena do konca leta 2016; če je ustrezno, se določijo ciljno usmerjeni fiskalno nevtralni ukrepi za kompenzacijo najranljivejšim prebivalcem. Nove stopnje DDV za hotelske storitve in otoke se začnejo uporabljati 1. oktobra 2015.
(2)

Številne države, vključno z državami članicami, razen Republike Avstrije in Malte, so pogodbenice Konvencije. Republika Avstrija in Malta sta izrazili interes postati pogodbenici Konvencije. V interesu Unije je, da so vse države članice pogodbenice Konvencije. Unija se v okviru zunanje politike Unije na področju civilnega pravosodja zavzema za to, da bi h Konvenciji pristopile in jo ratificirale tudi tretje države.
(1)

V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro, sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Standardni kriteriji in minimalne zahteve glede kreditne kvalitete za ugotovitev primernosti tržnega finančnega premoženja kot zavarovanja za namene operacij denarne politike Eurosistema so določeni v Smernici (EU) 2015/510 (ECB/2014/60) ter zlasti v členu 59 in naslovu II dela 4 navedene smernice.
(3)

Ta pogajanja so se zaključila in Sporazum v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji je bil parafiran 7. oktobra 2015.
(141)

Kot je omenjeno v uvodni izjavi 1, so bile v obravnavanem obdobju že uvedene protidampinške dajatve za uvoz vinske kisline iz LRK, razen za Bioking. Te dajatve so industrijo Unije v veliki meri ščitile pred vplivom dampinškega uvoza iz LRK in so zato vplivale na položaj industrije Unije, kar je bilo v sedanji preiskavi upoštevano. Vendar pa je videti, da si je industrija Unije v tem določenem primeru opomogla od preteklega dampinga in kljub relevantnemu povečanju uvoza in tržnega deleža zadevnega proizvajalca izvoznika v obdobju preiskave dosegla visoke stopnje dobička. V teh okoliščinah preiskava ni pokazala, da bi industrija Unije utrpela znatno škodo v smislu člena 3 osnovne uredbe, čeprav sta se zmanjšala obseg prodaje in tržni delež industrije Unije in ob upoštevanju dejstva, da je dampinški uvoz družbe Bioking v določenem obsegu negativno vplival na industrijo Unije. To temelji predvsem na dejstvu, da so vsi finančni kazalniki kazali pozitivne trende in da je industrija Unije lahko zvišala cene v večjem obsegu, kot so se povečali njeni stroški proizvodnje, in to kljub dampinškim uvoznim cenam družbe Bioking, ki je nelojalno nižala cene industrije Unije.
(3)

V digitalni družbi so standardizacijski dokumenti postali nujni, da se zagotovi interoperabilnost med napravami, aplikacijami, odložišči podatkov, storitvami in omrežji. Sporočilo Komisije z naslovom „Strateška vizija za evropske standarde: za boljšo in hitrejšo trajnostno rast evropskega gospodarstva do leta 2020“ (5) priznava specifičnost standardizacije na področju informacijskih in komunikacijskih tehnologij (IKT), kjer rešitve, aplikacije in storitve IKT pogosto razvijajo globalni forumi in konzorciji IKT, ki so se uveljavili kot vodilne organizacije za razvoj standardov IKT.
(3)

Enakovrednost je bila določena z analizo regulativnih in nadzorniških ureditev tretjih držav, ki temelji na rezultatih in s katero se preverja njihova sposobnost za dosego istih splošnih ciljev, kot se dosegajo z nadzorniško in regulativno ureditvijo Unije. Cilji se nanašajo zlasti na stabilnost in integriteto domačega in globalnega finančnega sistema v celoti; učinkovitost in ustreznost zaščite vlagateljev in drugih uporabnikov finančnih storitev; sodelovanje med različnimi akterji finančnega sistema, vključno z regulatorji in nadzorniki; neodvisnost in učinkovitost nadzora; ter učinkovito izvajanje in izvrševanje ustreznih mednarodno dogovorjenih standardov. Za dosego istih splošnih ciljev, kot se dosegajo z nadzorniško in regulativno ureditvijo Unije, bi morala biti nadzorniška in regulativna ureditev tretje države skladna z vrsto operativnih, organizacijskih in nadzorniških standardov, ki odražajo bistvene elemente nadzorniških in regulativnih zahtev Unije, ki se uporabljajo za ustrezne kategorije finančnih institucij.
(2)

Avgusta 2016 je prišlo do enega izbruha afriške prašičje kuge pri domačih prašičih v Monickem okrožju na območju na Poljskem, ki je trenutno navedeno v delu I Priloge k Izvedbenemu sklepu 2014/709/EU. Septembra 2016 je na istem območju prav tako prišlo do enega izbruha afriške prašičje kuge pri divjih prašičih. Septembra 2016 je prišlo do nekaj izbruhov afriške prašičje kuge pri domačih prašičih v Łosickem in Siemiatyckem okrožju na območju na Poljskem, ki je trenutno navedeno v delu III Priloge k Izvedbenemu sklepu 2014/709/EU, v neposredni bližini območij iz delov I in II navedene priloge. Izbruh te bolezni na teh območjih skupaj z nedavno spremembo epidemioloških razmer pomeni povišanje ravni tveganja, ki ga je treba upoštevati. Zato bi bilo zdaj treba nekatera območja na Poljskem, navedena v delu I Priloge k Izvedbenemu sklepu 2014/709/EU, navesti v delu III navedene priloge.